
                         Препис – решение:

Прието на редовно заседание на ОбС – Златоград, проведено на 16.12.2025г., Протокол № 39
ПО ТОЧКА: девета
ОТНОСНО: Докладна записка относно: Процедура по чл.15 от Закона за устройство на територията за УПИ ХХІ, кв. 5 по ПУП на гр. Златоград и прекратяване на съсобственост в ПИ 31111.32.349 по Кадастрална карта на гр. Златоград, с вх.№ ОС-977/02.12.2025г. и изх.№ 61-00-483/02.12.2025г., постъпила от кмета на община Златоград. (съвместно заседание ПК)
По Проект на решение II
  ОбС прие 
 

Р Е Ш Е Н И Е   №  И 580
На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2, чл.42, ал.1, т.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

Дава предварително съгласие за изменение на Подробния устройствен план – План за регулация (ПУП-ПР) на гр. Златоград, одобрен със Заповед № РД-221/16.02.1982 г. на Председателя на ОНС Смолян за УПИ ХХІ, кв.5 по ПУП на гр. Златоград (поземлен имот с идентификатор 31111.32.349 по Кадастрална карта на гр. Златоград), като се променят западната и източната регулационни линии на УПИ ХХІ и се приобщава общински терен с обща площ 213 кв.м., от които 110 кв.м. са от поземлен имот с идентификатор 31111.32.349 по Кадастрална карта на гр.Златоград, имот в който се прекратява съсобствеността, чрез продажба на общински терен с площ 110 кв.м. и 103 кв.м. са от поземлен имот с идентификатор 31111.32.350 по Кадастрална карта на гр.Златоград, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собственика на поземлен имот с идентификатор 31111.32.349 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към УПИ ХХІ, кв.5 по ПУП на гр.Златоград, общинска земя с обща площ 213 кв.м., съответно 110 кв.м. са от поземлен имот с идентификатор 31111.32.349 по Кадастрална карта на гр.Златоград и 103 кв.м. са от поземлен имот с идентификатор 31111.32.350 по Кадастрална карта на гр.Златоград, съгласно изготвено предложение за промяна на ПУП-ПР.

На основание чл.41, ал.2 от Закона за общинската собственост се определя цена, за частта от 213 кв.м, предмет на ПУП-ПР по т.1 от настоящото решение, в размер на 5 563,00 лв. (пет хиляди петстотин шестдесет и три лева), без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с А. Ц. М., след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с А. Ц. М.
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собственика на поземлен имот с идентификатор 31111.32.349 по Кадастрална карта на гр.Златоград, А. Ц. М.
6. Всички разходи по изготване на ПУП-ПР и неговото процедиране са за сметка на собственика на поземлен имот с идентификатор 31111.32.349 по Кадастрална карта на гр.Златоград, А. Ц. М.

7. Възлага на Кмета на Община Златоград изпълнението на настоящото решение.

